wickkiey/tamil-wikipedia-chunked huggingface dataset:
# மங்கோலியர்களின் இந்தியப் படையெடுப்பு (1303)

## அலாவுதீன் தயாராகுதல்

மங்கோலியர் வருவதற்கு ஒரு மாதத்திற்கு முன்னரே அலாவுதீன் தில்லியை அடைந்தார். ஆனால் வரவிருக்கும் யுத்தத்திற்கு போதிய ஏற்பாடுகளைச் செய்ய அவரால் முடியவில்லை. சித்தூர் முற்றுகையின் போது மழைக்காலத்தில் அலாவுதீனின் ராணுவத்தின் ஆயுதங்கள் சேதம் அடைந்திருந்தன. மேலும் சித்தூரில் அவர் ராணுவம் இழந்த குதிரைகள் மற்றும் பொருட்களை புதுப்பிக்க அவரால் இயலவில்லை.  
தனது மாகாண ஆளுநர்களுக்கு அலாவுதீன் செய்திகள் அனுப்பினார். தில்லிக்கு வலுவூட்டல் படைகளை அனுப்புமாறு அவர்களுக்கு ஆணையிட்டார். ஆனால் தில்லியை நோக்கி வந்த அனைத்து சாலைகளிலும் மங்கோலியர்கள் தடுப்புகளை ஏற்படுத்தினர். தில்லிக்கு சென்ற வணிகர்களின் வாகனங்களும் தடுத்து நிறுத்தப்பட்டன. இதன் காரணமாக தில்லியில் பொருட்களுக்கு பற்றாக்குறை ஏற்பட்டது.  
வாராங்கலை கைப்பற்ற அலாவுதீன் அனுப்பிய ராணுவமானது அதன் குறிக்கோளை அப்படியே விட்டுவிட்டு திரும்பியது. நீண்ட பயணத்திற்குப் பிறகு தில்லிக்கு அருகே வந்தது. ஆனால் வரும் வழியில் அந்த ராணுவமானது அதன் பெரும்பாலான வீரர்கள் மற்றும் உபகரணங்களை இழந்தது. மேலும் அந்த ராணுவத்தால் தில்லிக்குள் நுழைய முடியவில்லை. ஏனெனில் அந்த நேரத்தில் மங்கோலியர்கள் யமுனை ஆற்றின் பெரும்பாலான வழிகளை கைப்பற்றியிருந்தனர். தில்லிக்கு வருமாறு அந்த ராணுவத்திற்கு அலாவுதீன் ஆணையிட்ட போதும் தில்லியின் தென்கிழக்கில் உள்ள அலிகார் மற்றும் புலந்த்சாகர் ஆகிய இடங்களில் நிற்கும் நிலைக்கு அந்த ராணுவம் தள்ளப்பட்டது.  
இத்தகைய கடினமான சூழ்நிலைகள் காரணமாக மங்கோலியர்களுடன் நேரடியான சண்டை ஏற்படுவதை தவிர்க்க அலாவுதீன் முடிவெடுத்தார். மதில் சுவர்கள் கொண்ட தில்லி நகரத்தில் இருந்து வெளியேறி அலாவுதீன் தனது அரசவை முகாமை அப்போது கட்டப்பட்டுக் கொண்டிருந்த சிரி கோட்டையில் அமைத்தார். சிரி கோட்டையானது மூன்று பக்கங்களிலும் யமுனை ஆறு, அடர்ந்த காடு மற்றும் தில்லியின் பழையகோட்டை ஆகியவற்றால் சூழப்பட்டிருந்தது. சிரி கோட்டையின் வடக்குப் பகுதி மட்டுமே பாதுகாப்பின்றி இருந்தது. தனது சிரி முகாமைச் சுற்றி ஒரு அகழி வெட்ட அலாவுதீன் ஆணையிட்டார். அந்த அகழி<nowiki/>யானது தில்லியில் இருந்த வீடுகளின் கதவுகளிலிருந்து உருவாக்கப்பட்ட மரத்தாலான பாதுகாப்பு அரண்களால் காக்கப்பட்டது. இந்த தற்காலிக குடியிருப்பானது ராணுவ வீரர்களைக் கொண்ட பல்வேறு பிரிவுகளால் பாதுகாக்கப்பட்டது. ஒவ்வொரு பிரிவும் அதன் முன் பகுதியில் 5 முழுவதும் ஆயுதம் தாங்கப்பட்ட யானைகளை கொண்டிருந்தது.
# மங்கோலியர்களின் இந்தியப் படையெடுப்பு (1303)

## தில்லி மீது மங்கோலிய படையெடுப்பு

மங்கோலியர்கள் தில்லி ராணுவத்தின் முன்வரிசை படையை இரண்டு அல்லது மூன்றுமுறை சந்தித்தனர். இந்த சண்டைகள் இருபுறத்திற்கும் தீர்க்கமான வெற்றியின்றி முடிந்தன. மங்கோலியர்களால் அலாவுதீனின் சிரி முகாமுக்குள் நுழைய முடியவில்லை.  
சிரியில் இருந்து வெளியேற்றப்பட்ட போதிலும் மங்கோலியர்கள் தற்கால தில்லியின் பிற பகுதிகளுக்குள் முன்னேறினர். வரலாற்றாளர் பரணி இந்தப் பகுதிகளை சவுதரா-இ-சுபானி, மோரி, ஹுதுதி மற்றும் அரச தொட்டி (*ஹவுஸ்-இ-சுல்தானி*) என்று பெயரிடுகிறார். எனினும் இப்பெயர்கள் நவீனகால இடங்களுடன் பொருந்தவில்லை. *ஹவுஸ்-இ-சுல்தானி* என்ற இடம் ஒருவேளை தற்போதைய ஹவுஸ்-இ-சம்சி என்ற இடமாக இருக்கலாம் என்று கருதப்படுகிறது. அரசாங்கத்துக்குச் சொந்தமான கடைகளை மங்கோலியர்கள் சூறையாடினர். சோளம் மற்றும் பிற பொருட்களை அங்கிருந்து எடுத்து மக்களுக்கு குறைந்த விலையில் விற்றனர்.  
மங்கோலியர்கள் தில்லி மற்றும் அதனை சுற்றியுள்ள பகுதிகளில் இரண்டு மாதங்களுக்கு இருந்தனர். ஆனால் அலாவுதீனின் சிரி முகாமுக்குள் அவர்களால் நுழைய முடியவில்லை. ஒரு எதிரி பகுதிக்குள் மேலும் சில காலத்திற்கு இருப்பது என்பது தன்னுடைய ராணுவத்திற்கு நிலையற்ற தன்மையை ஏற்படுத்தும் என்பதை தரகை உணர்ந்தார். எனவே அந்நேரம் வரை சூறையாடிய பொருட்களை எடுத்துக் கொண்டு திரும்புவது என முடிவெடுத்தார். துவா மற்றும் சபர் இடையில் தரகையின் தாயகத்தில் நடைபெற்ற சண்டையும் தரகை திரும்புவதற்கு ஒரு முக்கியமான காரணியாக இருந்திருக்கலாம் என்று கருதப்படுகிறது. ஆனால் பிற்கால புனைகதைகளில் சுபி துறவியான நிஜாமுதீன் அவுலியாவின் பிரார்த்தனை தான் தரகையை பின்வாங்க வைத்தது என்று கூறப்பட்டது.  
அந்நேரத்தில் தில்லியில் வாழ்ந்த வரலாற்று ஆய்வாளரான ஜியாவுதீன் பரணி பிற்காலத்தில் எழுதியதன் படி தில்லி நகரமானது எக்காலத்திலும் அதுபோன்ற ஒரு மங்கோலிய பயத்தில் இருந்ததில்லை. அவரது கூற்றுப்படி தரகை மேலும் ஒரு மாதத்திற்கு தில்லியில் தங்கியிருந்திருந்தால் தில்லி நகரமானது தரகையிடம் வீழ்ந்திருக்கும்.
# மங்கோலியர்களின் இந்தியப் படையெடுப்பு (1303)

## பின்விளைவுகள்

1303 ஆம் ஆண்டின் மங்கோலிய படையெடுப்புக்கு முன்னர் அலாவுதீன் தானே பல தாக்குதல்கள் மற்றும் முற்றுகைகளுக்கு தலைமை தாங்கினார். ஆனால் கிட்டத்தட்ட தில்லியை கைப்பற்றும் நிலைக்கு வந்த தரகையின் படையெடுப்பு அலாவுதீனை கவனமாக இருக்க வைத்தது. இறுதியாக அலாவுதீனின் கிட்டத்தட்ட அனைத்து தாக்குதல்களும் (சிவனா தாக்குதல் தவிர) அவரது தளபதிகளால் (உதாரணமாக மாலிக் கபூர்) மட்டுமே தலைமை தாங்கப்பட்டன. அலாவுதீன் சிரி முகாமிலேயே தங்கினார். அங்கு ஒரு அரண்மனையை கட்டினார். இவ்வாறாக ஒரு காலத்தில் தில்லி நகரத்தின் மதில் சுவர்களுக்கு வெளியில் ஒரு பட்டணமாக இருந்த சிரி, தில்லி சுல்தானகத்தின் தலைநகரமானது. சிரி நகரத்தின் மக்கள் தொகை வேகமாக அதிகரித்தது. தில்லியின் பழைய கோட்டை மதில் சுவர்களையும் அலாவுதீன் புனரமைத்தார்.  
மங்கோலிய அச்சுறுத்தலை பலவீனப்படுத்த மங்கோலியர்கள் இந்தியாவுக்கு வரக்கூடிய வழியில் ராணுவ செயல்பாட்டை அலாவுதீன் வலிமைப்படுத்தினார். அவ்வழியில் இருந்த பல்வேறு பழைய கோட்டைகளை புனரமைத்த அலாவுதீன் புதிய கோட்டைகளையும் கட்டினார். சக்தி வாய்ந்த கொத்தவால்கள் (கோட்டை தளபதிகள்) மற்றும் அதிகப்படியான எண்ணிக்கையிலான வீரர்கள் இந்த கோட்டைகளில் பணியமர்த்தப்பட்டனர். இந்தக் கோட்டைகளின் ஆயுதக் கிடங்குகள் மற்றும் பொருள் கிடங்குகள் மீண்டும் நிரப்பப்பட்டன. திபல்பூர் மற்றும் சமனா ஆகிய இடங்களில் ஒரு பெரிய இராணுவமானது நிறுத்தப்பட்டது. இது தவிர மங்கோலிய எல்லைப்புறங்களில் இருந்த பகுதிகளில் திறமைவாய்ந்த மற்றும் அனுபவம் வாய்ந்த உயர்குடியினர் மற்றும் ராணுவ அதிகாரிகள் இக்தாக்கள் எனப்படும் வரி வசூலிப்பார்களாக பணியமர்த்தப்பட்டனர்.  
ஒரு தொடர்ச்சியான பொருளாதார சீர்திருத்தங்களை அலாவுதீன் செய்தார். பரணியின் கூற்றுப்படி இந்த சீர்திருத்தங்களின் முக்கிய நோக்கமானது மங்கோலிய அச்சுறுத்தலை சரி செய்வதற்காக ஒரு வலிமையான ராணுவத்தை பராமரிப்பதற்கான போதுமான வருவாயை ஈட்டுவதாகும்.  
இத்தகைய சீர்திருத்தங்கள் இந்தியா மீது படையெடுப்பதிலிருந்து மங்கோலியர்களை தடுக்கவில்லை. ஆனால் அலாவுதீனின் பகுதிகள் மீது தாக்குதல் நடத்தும் முயற்சிகளின் போது மங்கோலியர்கள் தீர்க்கமாக தோற்கடிக்கப்படுவதை உறுதி செய்தன.
# கண்ணுல காச காட்டப்பா

**கண்ணுல காச காட்டப்பா** என்பது 2016 இல் வெளிவந்த தமிழ்த் திரைப்படமாகும். இதனை மேஜர் கெளதம் இயக்கியிருந்தார். இத்திரைப்படம் மேஜர் கௌதம் இயக்கத்தில் வெளிவந்த முதல் திரைப்படமாகும். அரவிந்த் ஆகாஷ், சாந்தினி தமிழரசன் ஆகியோர் முக்கிய வேடங்களில் நடித்திருந்தனர்.  
திவாகர் சுப்பிரமணியம் இசையமைத்துள்ளார்.
# த. செந்தில்குமார்

**த. செந்தில்குமார்** (பிறப்பு:1977 - ) தமிழகக் காவல் துறையில் காவல் கண்காணிப்பாளராகப் பணியாற்றி வருகிறார்.
# த. செந்தில்குமார்

## பிறப்பு

த. செந்தில்குமார் கடலூர் மாவட்டம் திட்டக்குடி வட்டத்தில் போத்திரமங்கலம் என்னும் சிற்றூரில் பிறந்தவர்.
# த. செந்தில்குமார்

## கல்வி

பிறந்த ஊரில் உள்ள பஞ்சாயத்து ஒன்றிய நடுநிலைப்பள்ளியில் தொடக்கல்வியையும், ஆவினங்குடி மற்றும் பெண்ணாடகத்தில் உயர்நிலைக்கல்வியையும், திருச்சி பிஷப் ஹீபர் கல்லூரியில் மேல்நிலைக்கல்வியையும், டாக்டர் அம்பேத்கர் அரசு சட்டக்கல்லூரியில் ஒருங்கிணைந்த சட்டப்படிப்பினையும் படித்தார். 2001ஆம் ஆண்டில் குரூப் 2 தேர்வில் வெற்றி பெற்று உள்ளாட்சித் தணிக்கைத்துறையில் ஆடிட்டராக பணியில் சேர்ந்தார். எம்.எல். சட்ட மேற்படிப்பை அண்ணாமலைப் பல்கலைக்கழகத்தில் நிறைவு செய்தார். சென்னை நகரம் உருவான கதையை களமாகக் கொண்டு ஆய்வு செய்து காலம்தோறும் கருப்பர் நகரம் (Black Town through the ages) என்ற தலைப்பில் சென்னைப்பல்கலைக்கழகத்தில் ஆய்வு செய்து முனைவர் பட்டம் பெற்றார். தற்போது திருச்சி ரயில்வே காவல் கண்காணிப்பாளராகப் பணிபுரிந்து வருகிறார்.
# த. செந்தில்குமார்

## சிறப்பு

புத்தூர் ஆபரேஷன் தேடுதல் வேட்டையில் அவரது பணிக்காக தமிழக முதலமைச்சர் அவர்களிடம் ரூ.5 இலட்சம் பரிசுத்தொகையும், ஒரு படி பதவி உயர்வும் பெற்றார். இவர் முன்னணி இதழ்களில் கட்டுரைகள் எழுதியுள்ளார்.
# ஜீனத்

**ஜீனத்** (*Zeenath*) என்பவர் இந்திய திரைப்பட நடிகையும் பின்னணிக் குரல் கலைஞருமாவார். 1990களில் மலையாளத் திரைப்படங்களில் ஒரு முக்கிய துணை நடிகையாக இருந்தார்.
# ஜீனத்

## பிறப்பும் திரை வாழ்க்கையும்

ஜீனத் மலப்புரம் மாவட்டம் நீலாம்பூரில் அபு அச்சிப்புரம் மற்றும் பாத்திமா ஆகியோருக்கு மகளாகப் பிறந்தார். இவர் தனது ஆரம்பக் கல்வியை நிலம்பூர் நவோதயா பள்ளியில் இருந்து பெற்றார். இவர் திரைப்பட நடிகராக மாறிய நாடகக் கலைஞர் ஆவார். *பரதேசி* திரைப்படத்திற்காக 2007 ஆம் ஆண்டில் சிறந்த பின்னணிக் குரல் கலைஞருக்கான கேரள மாநில திரைப்பட விருதை தனது சகோதரி ஹப்சத்துடன் பகிர்ந்து கொண்டார்.
# ஜீனத்

## திருமண வாழ்க்கை

ஜீனத் இரண்டு முறை திருமணம் செய்து கொண்டார். இவர் மலையாள நாடக இயக்குநரும் தயாரிப்பாளருமான கே.டி.முஹம்மதுவை 10 சூன் 1981 இல் திருமணம் செய்து கொண்டார். ஆனால் இவர்களது திருமணம் விவாகரத்தில் முடிந்தது. இத்தம்பதிகளுக்கு ஜிதின் என்ற மகனுள்ளார். பின்னர் ஜீனத் அனில் குமார் என்பவரை மணந்தார். இத்தம்பதிகளுக்கு நித்தின் அனில் என்றொரு மகனுள்ளார். இவர்கள் தற்போது கொச்சியில் வசிக்கிறார்கள்.
# ஜீனத்

## விருதுகள்

- 2007 **சிறந்த பின்னணிக் குரல் கலைஞருக்கான கேரள மாநில திரைப்பட விருது** - சுவேதா மேனனுக்கான பரதேசி  
; **கேரள மாநில தொலைக்காட்சி விருதுகள்**  
- சிறந்த நடிகை- பூவன்பம் (1991 டெலிஃபில்ம்) வைக்கம் முகம்மது பசீர்
- சிறந்த துணை நடிகை- சுல்தான்வீடு (2005)
# ஜீனத்

## விருதுகள்

### பின்னணிக் குரல் கலைஞராக

- பரதேசி - சுவேதா மேனனுக்கான குரல்
- பென்பட்டனம் - சுவேதா மேனனுக்கான - சுவேதா மேனனுக்காக குரல்
- ராணி பத்மினி - சஜிதா மாததிலுக்கு குரல்
# ஜீனத்

## தொலைக்காட்சித் தொடர்கள்

- பூவன்பஜம் ( தூர்தர்ஷன் )
- பந்தனம் ( தூர்தர்ஷன் )
- புன்னக்க விகாசனா கார்ப்பரேஷன் ( தூர்தர்ஷன் )
- பெண்கள் விடுதி ( தூர்தர்ஷன் )
- காமண்டலம் ( தூர்தர்ஷன் )
- பந்தங்கல் ( தூர்தர்ஷன் )
- சுல்தான்வீடு
- ஆத்மா - தயாரிப்பாளரும் கூட
- ஷாங்க்புஷ்பம் (ஆசியநெட்)
- கடமட்டத்து கதனார் (ஆசியநெட்)
- சூரியபுத்ரி (ஆசியநெட்)
- நிஜாலுகல் (ஆசியநெட்)
- ஸ்வந்தம் மலூட்டி (சூர்யா டிவி)
- பவித்ரா பாந்தம் (சூர்யா டிவி)
- பரிணயம் ( மஜாவில் மனோரமா )
- பாக்யதேவத ( மஜவில் மனோரமா )
- பந்துவாரு சத்ருவாரு (மஜவில் மனோரமா)
- ஜக்ரிதா (அமிர்தா டிவி)
- சிபிஐ டைரி (மஜாவில் மனோரமா)
- தேனம் வயம்பம் (சூர்யா டிவி)
# ஜீனத்

## நாடகங்கள்

- சினேகபந்தம்
- கபார்
- சிருட்டி
- ஸ்வந்தம் லேகன்
- அன்னியின் சமையலறை
- அன்னோர்க்கள்
# 1478

**1478** (**MCDLXXVIII**) பழைய யூலியன் நாட்காட்டியில் ஒரு வியாழக்கிழமையில் ஆரம்பமான ஒரு சாதாரண ஆண்டாகும்.
# 1478

## நிகழ்வுகள்

- சனவரி 14 &ndash; வெலிக்கி நோவ்கோரோத் நகரம் மாசுக்கோவின் இளவரசர் மூன்றாம் இவானிடம் சரணடைந்தது.
- பெப்ரவரி 18 &ndash; கிளாரன்சின் முதலாம் கோமகன் ஜோர்ஜ் பிளான்டகெனெட் அவரது அண்ணன் இங்கிலாந்தின் நான்காம் எட்வர்ட் மன்னருக்கு எதிராக சதியில் ஈடுபட்டதாகக் குற்றம் சாட்டப்பட்டு இலண்டன் கோபுரத்தில் தூக்கிலிடப்பட்டார்.
- நவம்பர் &ndash; எத்தியோப்பியாவின் மன்னராக எசுக்கான்டர் தனது ஆறாவது அகவையில் முடிசூடினார்.
- நவம்பர் 1 &ndash; எசுப்பானிய திரிபுக் கொள்கை விசாரணை ஆரம்பமானது.
- திசம்பர் 28 &ndash; கியோர்னிக்கோ என்ற இடத்தில் சுவிட்சர்லாந்து படைகள் மிலன் படைகளைத் தோற்கடித்தன.
- லோரென்சோ டெ மெடிச்சி புளோரன்சின் ஆட்சியாளரானார்.
- உள்நாட்டுப் போரை அடுத்து, தெமாக் சுல்தானகம் மயாபாகித்திடம் இருந்து பிரிந்தது.
- பொகீமியாவின் இரண்டாம் விளாதிசுலாவ் அங்கேரியுடன் அமைதி உடன்பாட்டில் கையெழுத்திட்டார்.
- யாழ்ப்பாண மன்னர் கனகசூரிய சிங்கையாரியனின் ஆட்சி முடிவடைந்தது. சிங்கை பரராசசேகரனின் ஆட்சி ஆரம்பமானது.
# 1478

## பிறப்புகள்

- பெப்ரவரி 7 &ndash; தாமஸ் மோர், ஆங்கிலேய அரசியல்வாதி, மனிதநேயவாதி (இ. 1535)
- சூர்தாசர், இந்திய ஞானி, புலவர்
# 1478

## இறப்புகள்

- முதலாம் திம்மராச உடையார், மைசூர் மன்னர்
# சாண்ட் மத்

**சாண்ட் மத்** (*Sant Mat*) என்பது இது பொ.ஊ. 13ம் நூற்றாண்டின் போது இந்திய துணைக்கண்டத்தில் இருந்த ஒரு ஆன்மீக இயக்கம். இந்தப் பெயருக்கு "ஆன்மீக இந்து புனிதர்கள் போதனைகள்" என்று பொருள்.  
இவ்வியக்கதிலுள்ளசாண்டுகளின் மூலமாகவும், அவர்களது போதனைகள் மூலமாகவும் மெய்ப்பொருளை அறிந்து கொள்வதற்காகவும் இந்த இயக்கம் உருவாக்கப்பட்டது. இறையியல் தேடல்களும் போதனைகளும் வேறுபட்டிருந்தது.  
உள்முகத்தேடல் மற்றும் அன்புணர்வோடு கூடிய பக்தியின் மூலம் ஒவ்வொரு ஆன்மாவும் பரமாத்மாவோடு தொடர்புக் கொள்ளும் முறைகள் போதிக்கப்பட்டது. இவ்வியக்கத்தின் சமத்துவவாத கொள்கையானது இந்து சமயம் மற்றும் முஸ்லிம் மதங்களில் உள்ள ஜாதிய அமைப்பு முறைகளிலிருந்து மாறுபட்டிருந்தது இதன் தனித்துவம் ஆகும்.  
துறவிகளின் வம்சாவளியினர்கள் இரண்டு முக்கிய குழுக்களாக அடையாளம் காணப்பட்டார்கள். வடக்கு மாகாணங்களான பஞ்சாப், ராஜஸ்தான், உத்தரப் பிரதேசம் போன்ற வட்டாரங்களில் இந்தியும், தெற்கு மாகாணங்களான மகாராட்டிராவில் நாமதேவர் மற்றும் இதர துறவிகள் தொன்மையான மராத்திய மொழியையும் பேசும் வழக்க மொழியாக கொண்டிருந்தனர்.
# வார்ப்புரு:விக்கித்திட்டம் திரைப்படம்/மணல்தொட்டி

|b2=}}
|b3=}}
|b4=}}
|b5=}}
|ASSESSMENT_CAT = திரைப்பட கட்டுரைகள்
|ASSESSMENT_LINK = விக்கிப்பீடியா:விக்கித் திட்டம் திரைப்படம்/மதிப்பீடு
|HOOK_ASSESS =
|b2=}}
|b3=}}
|b4=}}
|b5=}}
|ASSESSMENT_LINK = விக்கிப்பீடியா:விக்கித் திட்டம் திரைப்படம்/மதிப்பீடு
}}
|MAIN_TEXT = இந்த } **விக்கித் திட்டம் திரைப்படத்திற்குள்** அடங்கும்.
|PORTAL = திரைப்படம்
|MAIN_CAT = விக்கித்திட்டம் திரைப்பட கட்டுரைகள்
|NOTE_SIZE =
|note 1=}
|NOTE_1_TEXT = இக்கட்டுரையில் ஒரு படிமம் தேவைப்படுகின்றது. திரைப்பட சுவரொட்டி அல்லது பிற படங்களினை இணைக்க பரிந்துரைக்கப்படுகின்றது
|NOTE_1_IMAGE = Image-request.svg
|NOTE_1_CAT = படிமம் தேவைப்படும் திரைப்பட கட்டுரைகள்
|note 2=}
|NOTE_2_TEXT = பொருத்தமான தகவற்சட்டம் திரைப்படம் ஒன்றினை இணைக்க பரிந்துரைக்கப்படுகின்றது.
|NOTE_2_IMAGE = Gnome-mime-text-x-credits.svg
|NOTE_2_CAT = தகவற்சட்டம் திரைப்படம் தேவைப்படும் திரைப்பட கட்டுரைகள்
}}<includeonly>}|Animated-film-task-force-importance=}}}|Argentine-task-force=}}}|Australian-task-force=}}}|Awards-task-force=}}}|Baltic-task-force=}}}|British-task-force=}}}|Canadian-task-force=}}}|Chinese-task-force=}}}|Christian-task-force=}}}|Comic-book-task-force=}}}|Documentary-film-task-force=}}}|Festival-task-force=}}}|Filmmaking-task-force=}}}|French-task-force=}}}|German-task-force=}}}|Indian-task-force=}}}|Italian-task-force=}}}|Japanese-task-force=}}}|Korean-task-force=}}}|Mexican-task-force=}}}|NZ-task-force=}}}|Nordic-task-force=}}}|Pakistani-task-force=}}}|Persian-task-force=}}}|Silent-film-task-force=}}}|Southeast-task-force=}}}|Soviet-task-force=}}}|Spanish-task-force=}}}|War-task-force=}}}|needs-image=}|needs-infobox=}|B-Class-1=}|B-Class-2=}|B-Class-3=}|B-Class-4=}|B-Class-5=}|core=}|small=}|category=}|auto=}}} }}</includeonly><noinclude>  
</noinclude>
# தேர்தல் பத்திரத் திட்டம் (இந்தியா)

**தேர்தல் பத்திரத் திட்டம்** (**Election Bond Scheme**), அரசியல் கட்சிகள் ரொக்க நன்கொடைகளை பெறுவதை தவிர்த்து வெளிப்படைத்தன்மையை கொண்டு வரும் நோக்கில் தேர்தல் பத்திரத் திட்டதை இந்திய அரசு சனவரி, 2018-இல் அறிமுகப்படுத்தியது. இந்திய மக்கள் பிரதிநிதித்துவச் சட்டம், 1951, பிரிவு 29ஏ-இன் படி, பொதுமக்கள், பெரு நிறுவனங்கள் மற்றும் தொழிலதிபர்களிடமிருந்து தேர்தல் பத்திரத் திட்டத்தின் கீழ், இந்திய அரசியல் கட்சிகள் நன்கொடைகள் பெறலாம். இதற்கு வசதியாக, இந்திய ரிசர்வ் வங்கி அவ்வப்போது வெளியிடும் தேர்தல் பத்திரங்களை வாங்கி அரசியல் கட்சிகளுக்கு நன்கொடையாக வழங்கும் திட்டத்தை, இந்திய அரசு சனவரி, 2018-இல் நடைமுறைபடுத்தியது.  
இத்திட்டத்தின் மூலம் அரசியல் கட்சிகள் ரொக்கமாக நன்கொடை பெறப்படும் ரொக்கப் பரிவர்த்தனைகள் தடைசெய்யப்படுகிறது. தேர்தல் பத்திரங்கள் பாரத ஸ்டேட் வங்கியின் தில்லி, கொல்கத்தா, மும்பை மற்றும் சென்னை கிளைகளில் மட்டும் விற்கப்படுகிறது. தேர்தல் பத்திரம் விற்பனை செய்த நாளிலிருந்து 15 நாட்களுக்கு மட்டுமே செல்லத் தக்கது. தகுதியான எந்த அரசியல் கட்சியும் நன்கொடையாகப் பெற்ற பத்திரத்தை வங்கியில் டெபாசிட் செய்தவுடன் அதே வங்கியில் அக்கட்சி வைத்திருக்கும் சேமிப்புக் கணக்கில் அதே நாளில் சேர்க்கப்பட்டுவிடும். கெடு தேதி முடிந்த பிறகு வங்கியில் பத்திரத்தை டெபாசிட் செய்து நிதியைப் பெற இயலாது. இத்திட்டத்திற்கு இந்திய தேசிய காங்கிரசு கட்சி கடும் எதிர்ப்பு தெரிவித்துள்ளது.
# தேர்தல் பத்திரத் திட்டம் (இந்தியா)

## தேர்தல் பத்திர திட்டத்தின் கீழ் நன்கொடை வழங்கும் நடைமுறைகள்

- தேர்தல் பத்திரத் திட்டத்தின் கீழ் நன்கொடை பெற, இந்திய தேர்தல் ஆணையத்தில் பதிவு செய்யப்பட்ட அரசியல் கட்சிகள், சமீபத்தில் நடைபெற்ற நாடாளுமன்றத் தேர்தல் அல்லது மாநில சட்டமன்றத் தேர்தல்களில், பதிவான மொத்த வாக்குகளில் 1% வாக்குகள் பெற்றிருக்க வேண்டும்.  
- இந்திய ரிசர்வ் வங்கி ஒவ்வொரு காலாண்டின் முதல் பத்து நாட்கள் வரை ரூபாய் 1,000, 10,000, ஒரு இலட்சம், 10 இலட்சம், 1 கோடி மதிப்பில் வெளியிடும் தேர்தல் பத்திரங்களை வாங்கிய 15 நாட்களுக்குள், அப்பத்திரங்களை தங்களுக்கு வேண்டிய அரசியல் கட்சிகளுக்கு நன்கொடையாக வழங்கலாம். தேர்தல் பத்திரங்களில் அதனை வாங்கியவர் பெயர் இடம்பெறாது.  
- இந்தியக் குடிமகன், தொழில் அதிபர்கள், வணிகர்கள், இந்தியத் தொழில் அல்லது வணிக நிறுவனங்கள் பதிவு செய்யப்பட்ட அரசியல் கட்சிகளுக்கு தேர்தல் பத்திரங்கள் மூலம் நன்கொடையாக வழங்கலாம்.  
- தேர்தல் பத்திரங்களை பாரத ஸ்டேட் வங்கியின் தில்லி, சென்னை, மும்பை மற்றும் கொல்கத்தா கிளைகளில் மட்டுமே வாங்க முடியும.  
- தேர்தல் ஆணையத்தில் அரசியல் கட்சிகள் தாங்கள் பெற்ற தேர்தல் பத்திரங்கள் மூலம் பெற்ற நன்கொடையை தெரிவிக்க வேண்டும்.  
- தேர்தல் பத்திரம் வாங்கிய நாளிலிருந்து 15 நாட்களுக்குள் அரசியல் கட்சிகளுக்கு நன்கொடையாக வழங்காத பத்திரங்கள் மற்றும் அரசியல் கட்சிகள் வாங்கிய பத்திரங்கள் கெடு தேதிக்குள் வங்கியில் செலுத்தாமல் இருப்பின் அவைகள் செல்லாது போய்விடும்.
# தேர்தல் பத்திரத் திட்டம் (இந்தியா)

## தேர்தல் பத்திரம் குறித்த வழக்கு

2019-ஆம் ஆண்டு ஏப்ரலில் உச்ச நீதிமன்றம் தேர்தல் பத்திரங்களை வாங்கும் நன்கொடையாளர்கள் பற்றிய விவரங்களை அரசியல் கட்சிகள் அளிக்க வேண்டும் என்று உத்தரவிட்டது. *ஜனநாயக சீர்திருத்தங்களுக்கான கூட்டமைப்பு* தேர்தல் பத்திர திட்டத்திற்கு தடை விதிக்கக் கோரி, இந்திய உச்ச நீதிமன்றத்தில் வழக்கு தாக்கல் செய்தது. இந்த வழக்கு தலைமை நீதிபதி எஸ்.ஏ.பாப்டே தலைமையிலான அமர்வு முன் விசாரணைக்கு வந்தது. மனுதாரர் சார்பில் ஆஜரான, மூத்த வழக்கறிஞர் பிரசாந்த் பூஷண், *தேர்தல் பத்திர திட்டம், கருப்பு பணப் புழக்கத்திற்கு வழி வகுக்கும். குறிப்பாக, ஆளும் கட்சிக்கு சாதகமான இத்திட்டத்திற்கு தடை விதிக்க வேண்டும்,* என, வலியுறுத்தினார்.அவரது கோரிக்கையை ஏற்க மறுத்த அமர்வு, தேர்தல் பத்திரம் தொடர்பாக, மத்திய அரசும், தலைமை தேர்தல் ஆணையமும் இரு வாரங்களில் பதில் அளிக்குமாறு, 'அறிவிக்கை' அனுப்ப 19 சனவரி 2020-இல் உத்தரவிட்டது
# தேர்தல் பத்திரத் திட்டம் (இந்தியா)

## தேர்தல் பத்திரத் திட்டம் கைவிடப்பட்டது

பிப்ரவரி 2024ல் இந்திய உச்ச நீதிமன்றம் தேர்தல் பத்திரத் திட்டம், இந்திய அரசியலமைப்புச் சட்டத்திற்கு எதிரானது என தீர்ப்பு வழங்கியதால், இந்திய அரசு தேர்தல் பத்திரத் திட்டத்தை கைவிட்டுள்ளது.
# இரஞ்சித் கௌர்

***இரஞ்சித் கௌர்*** ( ; **இரஞ்சீத் கவுர்** பிறப்பு 1949) இந்திய பஞ்சாபின் பஞ்சாபி பாடகர் ஆவார். பிரபல பஞ்சாபி பாடகரும் அரசியல்வாதியுமான முஹம்மது சாதிக் உடன் இவர் பாடிய பாடல்களால் நன்கு அறியப்படுகிறார். அவர் பல பஞ்சாபி படங்களில் பின்னணி பாடகராகவும், சிலவற்றில் துணை நடிகையாகவும் நடித்துள்ளார்.
# எலிசபெத் டவுன்

**எலிசபெத் டவுன்** (மே 11, 1865 - ஜூன் 1, 1960) முற்போக்கு சிந்தனை உடையவர், மற்றும் சுய உதவி இயக்கங்களை உருவாக்கியவர். செல்வாக்கு மிக்க எழுத்தாளர், ஆசிரியர் மற்றும் வெளியீட்டாளர் ஆவார்.
# எலிசபெத் டவுன்

## ஆரம்ப கால வாழ்க்கை

எலிசபெத் ஜோன்ஸ் டவுன் ஓரிகனில் பிறந்தவர்.ஜான் ஹால்செ ஜோன்ஸின் மகள் ஆவார்.அவர் முதலில் தனது 14வது வயதில் ஜோசப் ஹோல்ட் ஸ்ட்ரபில் என்பவரை திருமணம் செய்து கொண்டார். இத்தம்பதியர்களுக்கு கேத்தரின் மற்றும் செஸ்டர் என்ற இரண்டு குழந்தைகள் இருந்தனர். இத்தம்பதிகள் 1900 இல் விவாகரத்து செய்து கொண்டனர்.
அவர் வில்லியம் ஈ. டவுனை மணந்தார், அதே ஆண்டு ஹோலியோக்கில், மாசசூசெட்ஸின் என்ற இடத்திற்கு குடிபெயர்ந்தார்.
# சிறந்த ஆவண குறும்படத்திற்கான அகாதமி விருது

**சிறந்த ஆவண குறும்படத்திற்கான அகாதமி விருது ** ஒவ்வொரு ஆண்டும் சிறந்த ஆவண குறும்படத்திற்கு அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் வழங்கப்படும் அகாதமி விருது ஆகும்.
# சிறந்த ஆவண குறும்படத்திற்கான அகாதமி விருது

## பல்வேறு விருதுகளை வென்றோர் மற்றும் பரிந்துரைக்கப்பட்டோர்

;4 வெற்றிகள்
- கனடிய திரைப்பட அமைப்பு  
;3 வெற்றிகள்
- வால்ட் டிஸ்னி நிறுவனம்  
;2 வெற்றிகள்
- வால்ட் டிஸ்னி  
;3 பரிந்துரைகள்
- வால்ட் டிஸ்னி  
;2 பரிந்துரைகள்
- ஐக்கிய அமெரிக்க ஈரூடகப் படைப்பிரிவு
# புதிய பாம்பன் பாலம்

**புதிய பாம்பன் பாலம்** என்பது இந்தியாவின் முதன்மை நிலப்பரப்பில் உள்ள மண்டபம் நகரத்தை பாம்பன் தீவில் உள்ள ராமேஸ்வரம் உடன் இணைக்கும் புதிய இருவழி இருப்புப் பாதை பாலமாகும். இந்தப் புதிய பாலம் 1914 இல் திறக்கப்பட்ட பாம்பன் பாலத்திற்கு அருகில் கட்டப்பட்டது. 2.07 கிலோ மீட்டர் நீளம் கொண்ட இந்த புதிய பாலம் ஏறத்தாழ 100 தூண்களைக் கொண்டுள்ளது.  
2019 ஆம் ஆண்டில், பழைய பாம்பன் பாலம் பாலத்தின் வயது மற்றும் பராமரிப்பில் உள்ள சிரமம் ஆகியவற்றைக் கருத்தில் கொண்டு அதற்கு இணையாக ஒரு புதிய பாலத்தை அமைக்க இந்திய ரயில்வே முடிவு செய்தது. பாக்கு நீரிணையில் உள்ள பாம்பன் பாலம் அருகே 30 மீட்டர் தொலைவில் இப்புதிய இருவழி இருப்புப் பாதை அமைக்க 2019 நவம்பரில் இந்தியப் பிரதமர் நரேந்திர மோதி இந்தப் பாலத்திற்கு அடிக்கல் நாட்டினார். ₹540 கோடி மதிப்பீட்டில் உருவாகும் இந்தப் பாலத்தின் கட்டுமானப் பணிகள் மேற்கொள்ளப்பட்டு வருகின்றன. கடல் மட்டத்திலிருந்து 12.5 மீட்டர் உயரத்தில் அமைக்கப்பட்டுள்ள இந்தப் பாலம், பழைய பாலத்தை காட்டிலும் 3 மீட்டர் உயரமானது. பாலத்தின் நடுவில் உள்ள இரண்டு பதாகைகள் கப்பல்கள் எளிதில் கடந்து செல்ல ஏதுவாக தானியங்கி முறையில் தூக்கும் திறன் கொண்டவை. இப்பாலத்தை 2025 ஆம் ஆண்டு ஏப்ரல் 6 ஆம் நாள் இந்தியப் பிரதமர் நரேந்திர மோதி திறந்து வைத்தார்.
# புதிய பாம்பன் பாலம்

## வரலாறு

புதிய பாம்பன் பாலத்திற்கான பணி 28 பிப்ரவரி 2020 (வெள்ளிக் கிழமை) அன்று துவக்கப்படது. ரூபாய் 250 கோடி மதிப்பில் நிறுவப்படும் இப்பாலம் 2.05 கிலோ மீட்டர் நீளம் கொண்டது. மேலும் இப்பாலம் கட்டுவதற்கு கடலில் 36 மீட்டர் ஆழத்தில் துளையிட்டு, 333 தூண்கள் நிறுவப்படவுள்ளது. இத்தூண்களை இணைக்க தடித்த 99 எஃகு பட்டைகள் பயன்படுத்தப்படுகிறது. பாலத்தின் மையப் பகுதியில் 77 மீட்டர் நீளத்தில் தூக்குப்பாலம் அமையவுள்ளது. அதனை மின்மோட்டார் மூலம் தானாகவே திறந்து மூடும் வகையில் அமைக்கப்படுகிறது. தூக்குப்பாலத்தில் கண்காணிப்பு ஒளிப்படமி உள்ளிட்ட அனைத்து தகவல் தொடர்பு வசதிகளும் இடம் பெறும்.  
இக்கடல் இருப்புப் பாதை பாலம் அமைக்கும் பணியை **இரயில் வளர்ச்சி நிறுவனம்** சார்பில் அகமதாபாத்தை தலைமையிடமாகக் கொண்ட *இரஞ்சித் கட்டுமான நிறுவனம்* மேற்கொள்கிறது. இரண்டு ஆண்டுகளில் இப்பணியை முடிக்கத் திட்டமிடப்பட்டுள்ளது. இப்பணி முடியும் வரை பழைய பாம்பன் இருப்புப் பாதை பயன்பாட்டில் இருக்கும்.
# வார்ப்புரு:Lang-ru/doc

;This template is a suggested modification of . It's planned to be merged with later.  
For romanization rules see: .  
For transcription rules see , Russian phonology, and Русская фонетика. For automatic generation of an IPA transcription, enter the word with a stress accent into Template:ru-IPA on Wiktionary.
# வார்ப்புரு:Lang-ru/doc

## Examples of use

- <tt></tt>
:
- <tt></tt>
:
- <tt></tt>
:
- <tt></tt>
:
- <tt></tt>
:
- <tt></tt>
:
- <tt></tt>
:
- <tt></tt>
:
- <tt></tt>
:  
<includeonly>  
zh:Template:Lang-rus  
</includeonly>
# Module:Exponential search

-- This module provides a generic exponential search algorithm.
requirestrict  
local checkType = require('libraryUtil').checkType
local floor = math.floor  
local function midPoint(lower, upper)
return floor(lower + (upper - lower) / 2)
end  
local function search(testFunc, i, lower, upper)
if testFunc(i) then
if i + 1 == upper then
return i
end
lower = i
if upper then
i = midPoint(lower, upper)
else
i = i * 2
end
return search(testFunc, i, lower, upper)
else
upper = i
i = midPoint(lower, upper)
return search(testFunc, i, lower, upper)
end
end  
return function (testFunc, init)
checkType('Exponential search', 1, testFunc, 'function')
checkType('Exponential search', 2, init, 'number', true)
if init and (init < 1 or init ~= floor(init) or init == math.huge) then
error(string.format(
"invalid init value '%s' detected in argument #2 to " ..
"'Exponential search' (init value must be a positive integer)",
tostring(init)
), 2)
end
init = init or 2
if not testFunc(1) then
return nil
end
return search(testFunc, init, 1, nil)
end
# அஞ்சலி நாயர்

**அஞ்சலி நாயர்** (*Anjali Nair*) ஒரு இந்திய திரைப்பட நடிகை மற்றும் மாடல் ஆவார். இவர் மலையாளத் திரைப்படங்களில் அதிகமாக நடித்துள்ளார். இரண்டாவது சிறந்த நடிகைக்கான கேரள மாநில திரைப்பட விருதைப் பெற்றவர்.
# அஞ்சலி நாயர்

## தனிப்பட்ட வாழ்க்கை

உஷா மற்றும் கிரிதரன் நாயர் ஆகியோருக்கு அஞ்சலி பிறந்தார். மனதே வெள்ளிதெருவில் குழந்தை கலைஞராக தனது வாழ்க்கையைத் தொடங்கினார். இவருக்கு ஒரு மகள் அவனி, 5 சுந்தரிகள் என்ற திரைப்படத்தில் அஞ்சலி நாயருடைய ஐந்து மகள்களில் ஒரு மகளாக நடித்தார்.
# அஞ்சலி நாயர்

## தொழில்

தொலைக்காட்சி தொகுப்பாளராக பணியாற்றுவதற்கும் முன்பு, 100 க்கும் மேற்பட்ட விளம்பரங்களில் நடித்துள்ளார். பின்னர் வினீத் ஸ்ரீனிவாசனின் லா கொச்சின் உட்பட பல இசை ஆல்பங்களில் நடித்தார். அவர் "பந்தங்கள் பந்தங்களா" என்ற தொலைக்காட்சி தொடரில் நடித்துள்ளார்.
# அஞ்சலி நாயர்

## குறும்படங்கள்

| ஆண்டு | தலைப்பு | கதாப்பாத்திரம் | குறிப்பு |
| --- | --- | --- | --- |
| 2015 | *புஞ்சிரிக்கு பரஸ்பரம்* | பள்ளி சிறுமியின் தாயார் | குறும்படம் |
| 2017 | *அமர் ஜவான் அமர் பாரத்* | இராணுவ வீரரின் மனைவி | தேசபக்தி காணொளி |
| 2017 | *ஒரு முத்தாசி கதா* | அஞ்சலி | குறும்படம் |
| 2017 | *சி டிசர்வ்ஸ் பெட்டர்* | லட்சுமி | காணொளி |
| 2017 | *நந்தா* | நந்தாவின் தாய் |  |
| 2017 | *சித்ரா* | சித்ரா |  |
| 2017 | *கேன்வாஸ்* | முரா மனு |  |
| 2017 | *எந்தா இங்கனே?* | அம்மு | இயக்குநரும் கூட |
| 2018 | *நித்யஹரிதா காமுகன்* | பள்ளி சிறுவனின் தாய் |  |
| 2018 | *சாகிதம்* | *பாட்டி* |  |
| 2019 | *தி சீக்ரெட்* | ரோசினி |  |
| 2019 | *ஒப்பனா* | சுகாரா சீனியர் |  |
# லீனா (நடிகை)

**லீனா** ஓர் இந்திய திரைப்பட நடிகை ஆவார். இவர் மலையாளத் திரைப்படங்களில் பெரும்பான்மையாக நடித்துள்ளார்.
# லீனா (நடிகை)

## திரைத்துறை

லீனா ஜெயராஜ் அவர்களின் சினேகம் திரைப்படத்தின் மூலம் அறிமுகமானார். கருணம் திரைப்படத்தில் நடித்த பிறகு மலையாள திரையுலகின் முக்கிய நடிகையாக மாறினார். ஓமனதிங்கள்பாட்சி, ஓஹாரி, மலயோகம் மற்றும் தடங்கல்பாளையம் ஆகிய தொலைக்காட்சித் தொடர்களிலும் நடித்தார்.  
லீனா மலையாளம், தமிழ், தெலுங்கு மற்றும் இந்தி ஆகிய மொழிகளில் நடித்துள்ளார். இதுவரை 100 க்கும் மேற்பட்ட படங்களில் நடித்துள்ளார்.  
*டிராஃபிக்* (2011) திரைப்படத்தில் இவருடைய நடிப்பு பெரிதும் பாராட்டப்பட்டது. அதன் பிறகு அவர் *சினேகவீடு*, *ஈ ஆதுதா காலத்து*, *ஸ்பிரிட்*, *இடது வலது இடது* மற்றும் *என்னு நிண்டே மொய்தீன்* ஆகிய படங்களில் துணை வேடங்களில் நடித்தார்.
# லீனா (நடிகை)

## தனிப்பட்ட வாழ்க்கை

லீனா திருச்சூரில் உள்ள ஏழாம் நாள் அட்வென்டிஸ்ட் மேல்நிலைப்பள்ளி, மற்றும் திருச்சூரில் உள்ள ஹரி ஸ்ரீ வித்யா நிதி பள்ளியிலும் பயின்றார் . லீனா மருத்துவ உளவியலில் முதுகலை பட்டதாரி ஆவார், மேலும் முழுநேர நடிப்பில் நுழைவதற்காக தனது வேலையை விட்டு விலகுவதற்கு முன்பு மும்பையில் மருத்துவ உளவியலாளராக பணியாற்றியுள்ளார்.
# லீனா (நடிகை)

## விருதுகள்

| கேரள மாநில தொலைக்காட்சி விருதுகள் | 2008 | சிறந்த நடிகை | *அரனாஷிகா நேரம்* ( அமிர்தா டிவி ) |  |
| --- | --- | --- | --- | --- |
| அட்லஸ் பிலிம் கிரிடிக்ஸ் டிவி விருது | 2008 | சிறந்த இரண்டாவது நடிகை | *சில்வில்லக்கு* |  |
| பிலிம்பேர் விருதுகள் தெற்கு | 2011 | சிறந்த துணை நடிகை | *டிராபிக்* |  |
| அமிர்தா திரைப்பட விருதுகள் | 2011 | சிறந்த துணை நடிகைக்கான பிலிம்பேர் விருது - மலையாளம் | *போக்குவரத்து* |  |
| கேரள திரைப்பட விமர்சகர்கள் சங்க விருதுகள் | 2011 | இரண்டாவது சிறந்த நடிகர் (பெண்) | *டிராபிக்*, *அதே மஜா அதே வெயில்* |  |
| கேரள திரைப்பட விமர்சகர்கள் சங்க விருதுகள் | 2011 | இரண்டாவது சிறந்த நடிகர் (பெண்) | *என்னு நிண்டே மொய்தீன்* |  |
| ஆசியநெட் திரைப்பட விருதுகள் | 2012 | சிறந்த துணை நடிகை | ஆவியின் |  |
| கேரள மாநில திரைப்பட விருது | 2013 | இரண்டாவது சிறந்த நடிகை | *லெப்ட் ரைட் லெப்ட்* மற்றும் *கன்னியாகா டாக்கீஸ்* |  |
| தென்னிந்திய சர்வதேச திரைப்பட விருதுகள் | 2013 | சிறந்த துணை நடிகர் (பெண்) | *லெப்ட் ரைட் லெப்ட்* |  |
| ஆசியநெட் திரைப்பட விருதுகள் | 2015 | சிறந்த கதாபாத்திர நடிகை | என்னு நிண்டே மொய்தீன் |  |
| வனிதா திரைப்பட விருதுகள் | 2015 | சிறந்த துணை நடிகர் (பெண்) | என்னு நிண்டே மொய்தீன் |  |
| தென்னிந்திய சர்வதேச திரைப்பட விருதுகள் | 2015 | சிறந்த துணை நடிகர் (பெண்) | என்னு நிண்டே மொய்தீன் |  |
| பிலிம்பேர் விருதுகள் தெற்கு | 2015 | சிறந்த துணை நடிகர் (பெண்) | என்னு நிண்டே மொய்தீன் |  |
| 1 வது ஐஃபா உட்சம் | 2015 | துணை வேடத்தில் செயல்திறன் - பெண் | என்னு நிண்டே மொய்தீன் |  |
| மாஸ்டர் விஷன் இன்டர்நேஷனல் | 2018 | மேன்மை விருது | பல திரைப்படங்கள் |  |
| டொராண்டோ சர்வதேச தெற்காசிய திரைப்பட விருதுகள் (டிஸ்ஃபா) | 2019 |  |  |  |
| கேரளாவின் ஜன்மபூமி புராணக்கதைகள் | 2019 | சிறந்த துணை நடிகை |  |  |
| தென்னிந்திய சர்வதேச திரைப்பட விருதுகள் | 2019 | சிறந்த துணை நடிகர் (பெண்) | ஆதி | } |
# லீனா (நடிகை)

## தொலைக்காட்சி சீரியல்கள்

| 2002 | *சினேகா* | ஏசியாநெட் |  |
| --- | --- | --- | --- |
| 2005-2006 | *ஓமனதிங்கள்பசி* | ஏசியாநெட் | எழுத்து-ஜான்சி |
| 2006 | *ஓஹரி* | அமிர்தா டி.வி. |  |
| 2007-2008 | சில்லுவிளக்கு | சூர்யா டி.வி. |  |
| 2008 | மலயோகம் | ஏசியாநெட் | பாத்திரம் - ரேவதி |
| 2008 | தடங்கல் பாலயம் | ஏசியாநெட் |  |
| 2009 | அரனாஜிகா நேரம் | அமிர்தா டி.வி. |  |
| 2010 | துலாபாரம் | சூர்யா டி.வி. |  |
| 2010-2011 | அலுடிண்டே அல்புதவிலக்கு | ஏசியாநெட் |  |
| 2011-2012 | பட்டுகலுதே பட்டு | சூர்யா டி.வி. | பாத்திரம் - ஸ்வப்னா |
| 2014 | சத்யமேவ ஜெயதே | சூர்யா டி.வி. | } |  
; தொலைக்காட்சி திரைப்படம்  
- மஞ்சுகலவம் காஜின்ஜு  
; நிகழ்ச்சி வழங்குனராக  
- யுவர் சாய்ஸ் (ஏசியானெட்)
- அமுல் சங்கீதா மகாயுதம் (சூர்யா டிவி)
- விவேல் பிக் பிரேக் (சூர்யா டிவி)
- லீனாவின் இதழ் (ஆன்லைன்)  
; ஆல்பம்  
- பிராணயாமம்
- பிராணயாதின் ஓர்மக்காயி
- அம்மா மனசம்  
; விளம்பர படங்கள்  
- எம்.ஜே உணவுகள்
- இந்தூலேகா பிரிங்கா ஹேர் ஆயில்
# செசுபெத்

**செசுபெத்** (*Xezbeth*) என்பது பேய் மற்றும் அமானுஷ்ய சக்திகள் பற்றிய புனைவுக் கதைகள், குறளி வித்தைகள், மாயஜாலம் முறைகளை குறிக்கிறது, அரபு மொழியில் அதன் பெயர் "பொய்யர்" ( ஆகும்.  
பிரெஞ்சு மறைநூல் அறிஞர் கொலின்டெ பிளான்சி எழுதிய 'டிக்சனைர் இன்ஃபெர்னல்' (1853 / 1863) என்ற நூலில் "எண்ணிலடங்கா மனிதர்கள் இத்தகைய புனைவுகளை படிப்பதிலும் கேட்பதிலும் கற்பதிலும் ஆர்வம் கொள்கிறார்கள்" என்கிறார்.
# இரஞ்சனா கௌகர்

பத்மஸ்ரீ **ரஞ்சனா கௌகர் (Ranjana Gauhar)** ஓர் ஒடிசி நடனக் கலைஞர் ஆவார். நவீன மற்றும் புராணக் கருப்பொருள்களை சித்தரிக்கும் பல நடங்களை ரஞ்சனா தயாரித்து இயக்கியுள்ளார்.  
இவர் 2003இல் பத்மசிறீ விருதினை வென்ள்ளார். இந்திய குடியரசுத்தலைவரிடமிருந்து 2007ஆம் ஆண்டிற்கான சங்கீத நாடக அகாதமி விருது பெற்றுள்ளார்.
# இரஞ்சனா கௌகர்

## ஆரம்பக் காலம்

தில்லியில் 1949 இல் பிறந்த தனது கல்வியை தில்லி, லேடி இர்வின் பள்ளியில் முடித்து பின்னர், லேடி சிறீராம் கல்லூரியில் பட்டப்படிப்பை முடித்தார். திருமதி ரஞ்சனா கௌகர் ஆரம்பத்தில் தில்லியின் கலைக் கல்லூரியில் ஓவியராகப் பயிற்சி பெற்றார். அதைத் தொடர்ந்து, ஒடிசி நடனத்திற்கு அறிமுகமான இவர், திருமதி அலோகா பணிக்கர் மற்றும் குரு மாயதர் ரூத் ஆகியோரின் கீழ் தில்லியில் உள்ள சிறீராம் பாரதிய கலா மையத்தில் கலையில் பயிற்சி பெற்றார். ரஞ்சனா கௌகர் சிங்ஜித் சிங் என்பவரிடம் மணிப்பூரி நடனத்தையும், மாயா ராவ் என்பவரிடம் கதக் நடனத்தையும் கற்றுக்கொண்டார். இவர் அபியான் என்ற நாடகக் குழுவைத் தொடங்கி, நிறுவனத்தின் பல தயாரிப்புகளில் முக்கிய நிகழ்ச்சிகளில் நடித்துள்ளார். பல ஆண்டுகளாக, ரஞ்சனா கௌகர் ஒடிசி நடனத்தின் முன்னணி கலைஞராக தன்னை நிலைநிறுத்திக் கொண்டார். மேலும் இந்தியாவிலும் வெளிநாட்டிலும் உள்ள முக்கிய நடன விழாக்களில் நிகழ்ச்சிகளை வழங்கியுள்ளார்.
# இரஞ்சனா கௌகர்

## நிகழ்ச்சிகள்

இரஞ்சனா கௌகர் தனது ஒடிசி நடனக் கலையுடன் நாட்டின் பல பகுதிகளுக்கும் பயணம் செய்துள்ளார். இந்தியாவிலும் வெளிநாட்டிலும் உள்ள மதிப்புமிக்க நடன விழாக்களில் பங்கேற்றுள்ளார். இந்தியாவின் இந்த கலாச்சார தூதர், இந்தியாவின் திருவிழாவில், ராணி எலிசபெத் ராயல் ஃபெஸ்டிவல் ஹால், பிளைமவுத்தின் ராயல் ஹால், காமன்வெல்த் நிறுவனம், ஆக்ஸ்போர்டு பல்கலைக்கழகம், மிட்லாண்ட் கலை மையம், பர்மிங்காம், தக்லெம் அருங்காட்சியகம், [[பெர்லின், ஜெர்மனி, இத்தாலி, பிரான்ஸ், கிரீஸ், செர்பியா, சைப்ரஸ், குவைத், சுவிட்சர்லாந்து, துனிசியா, யூகோஸ்லாவியா, ஜப்பான், ஆலந்து, போலந்து, செக்கோஸ்லோவாக்கியா, ஆஸ்திரியா, குரோஷியா மற்றும் லத்தீன் அமெரிக்க நாடுகளான கொலம்பியா, ஈக்குவடார், பனாமா மற்றும் மெக்சிகோ போன்ற நாடுகளில் ரஞ்சனா தனது நடன நிகழ்ச்சிகளை நிகழத்தியுள்ளார். மெக்ஸிகோவில், செர்வென்டினோ விழாவில் ரஞ்சனா இந்தியாவை பிரதிநிதித்துவப்படுத்தியுள்ளார். கம்போடியா, பூட்டான், வியட்நாம் மற்றும் இலங்கை, ஆப்பிரிக்கா கண்டம், மற்றும் எகிப்து ஆகிய நாடுகளில் உள்ள பார்வையாளர்களுக்கு நடுவே ஒடிஸி நடனத்தை நிகழ்த்தினார். இவரது குழு 2011 சூலை மாதம் தென்கொரியாவில் இந்தியாவின் திருவிழாவைத் துவக்கியது. அதைத் தொடர்ந்து ஜப்பான்,சீனா, சிங்கப்பூர் மற்றும் பிலிப்பைன்ஸ் ஆகிய நாடுகளில் நிகழ்ச்சிகள் நடத்திய்து. உலகெங்கிலும் உள்ள பல்வேறு விழாக்களில் இவர் தனி மற்றும் குழு நடனங்களை வழங்கியுள்ளார்.
# இரஞ்சனா கௌகர்

## ஆளுமை

ஒடிசி: தி டான்ஸ் டிவைன் உள்ளிட்ட பல புத்தகங்களை இவர் எழுதியுள்ளா. இது ஒடிசி நடனத்தின் பரிணாமத்தையும் அழகியலையும் ஆராய்கிறது. இவர் இந்த விஷயத்தில் ஆவணப்படங்களையும் தயாரித்துள்ளார். இந்திரா காந்தி பிரியதர்ஷினி விருது, ஒரிசாவின் மகாரி விருது (2007), மற்றும் பத்மசிறீ (2003) உள்ளிட்ட பல விருதுகளையும் கௌகர் பெற்றுள்ளார். இவர் நடன அகாடமியான உட்சவ் என்ற நடன நிறுவனத்தை நிறுவியுள்ளார். அங்கு இவர் இளம் நடனக் கலைஞர்களுக்கு பயிற்சி அளிக்கிறார். ரஞ்சனா ஒடிசி நடனத்தில் பங்களித்ததற்காக இந்திய குடியரசுத்தலைவரிடமிருந்து 2007ஆம் ஆண்டிற்கான சங்கீத நாடக அகாதமி விருது பெற்றுள்ளார். மகாரியின் ஒடிசி நடனத்தின் கோயில் பாரம்பரியத்தில் ஆராய்ச்சி செய்ததற்காக கூட்டாள்ர் கௌரவத்தையும் பெற்றுள்ளார்.
# பிருத்வி

**பிருத்வி** அல்லது **பிருத்வி மாதா** ( சமஸ்கிருதம் : पृथ्वी, **', மேலும் पृथिवी, **' ) "பரந்த ஒன்று" என்பது பூமிக்கான சமஸ்கிருத பெயர் மற்றும் இந்து மதத்தில் ஒரு தேவி (தெய்வம்) மற்றும் புத்த மதத்தின் சில கிளைகளுக்கான பெயருமாகத் திகழ்கிறது. இத்தேவியானவர் பாமி என்றும் அழைக்கப்படுகிறார். அவர் விஷ்ணு மற்றும் தியாஸ் பிடா இருவரின் மனைவியும் ஆவார்.  
*பிருத்வி மாதா* ("அன்னை பூமி") என்ற பெயரிலான இந்த தேவி தியாயுஸ் பிதாவுடன் ("தந்தை வானம்") இணைந்து நிறைவினை உண்டாக்குகிறார். *இருக்கு வேதத்தில்*, பூமி மற்றும் வானம் ஆகியவை ஒரு இணையான இரட்டையாக, தியாவாபிருத்வி என்று முதன்மையாக கூறப்பட்டுள்ளது. பிருத்து மன்னனின் ஆட்சிக்காலத்தில் கடுமையாக பஞ்சம் நிலவியது. பிருத்து மன்னன் பூமியைப் பிளந்து பழங்களைப் பெற எண்ணினார். இதற்காக பிருத்து மன்னன் பிரம்மாவிடம் இந்த வேண்டுகோளைச் சொல்வதற்காக விண்ணுலகத்திற்குச் செல்லப் புறப்பட்டார். ஆனால் பூமி தேவிக்கு இந்த யோசனையில் உடன்பாடு இல்லை. ஆகவே, பூமித்தாய் பசு உருவமெடுத்து மன்னனைப் பின்தொடர்ந்து அவனிடம் குறுக்கிட விரும்பினார். ஒரு பெண்ணைக் கொல்லத் துணிவது எவ்வகையில் நியாயம் எனக் கேட்ட போது பிருத்து மன்னன் தன் குடிமக்களைக் காப்பாற்றுவதற்காக அவ்வாறு செய்வது பாவமில்லை எனக் கூறினான். பூமி தேவியிடம் இதற்கு மாற்று யோசனை இருந்தது. அதாவது அரசன் ஆணையின் பேரில் தனது பாலினைக் கொண்டு நாட்டின் இழந்த அனைத்து வளத்தையும் மீட்டெடுக்க முடியும் என்று கூறினார். மன்னன் இந்த ஆலோசனையை ஏற்றுக்கொள்ள சுவயம்புவா மனு என்ற கன்றினை ஈன்று பூமியில் பாலினைச் சொறிய நாடானது இழந்த பசுமையையும், வளத்தினையும் மீளப் பெற்றது.  
வலுவான வரலாற்று இந்து மதத்தின் செல்வாக்கு இருந்தபோதிலும், இந்தோனேசியா மற்றும் மலேசியாவின் தேசிய ஆளுமைக்கு இந்த பெயர் பயன்படுத்தப்படுகிறது.
# பிருத்வி

## பிருத்வி தேவியின் தோற்றம்

பிருத்வி தேவியின் தோற்றமானது பின்வரும் விதமாக உள்ளது. தேவி பிருத்வி நான்கு கரங்களுடன் சித்தரிக்கப்படுகிறார். இரண்டு கைகளில் கைக்கு ஒரு தாமரையையும், மற்ற இரண்டு கைகளில், ஒரு கையில் அபய முத்திரையுடனும், மற்றொரு கையில் தண்ணீர் பாத்திரத்தைக் கொண்டாவாறும் சித்தரிக்கப்படுகிறார். பிருத்வி தேவி பசுவாகவும், பிருத் காளையாகவும் சித்தரிக்கப்படுகிறார்கள். இத்தகைய வடிவங்களே கடவுளுருக்கள் தோன்றுவதற்கு முன்னதாகவே மக்களால் வழிபட்டு வந்த தெய்வ வடிவங்களாக இருந்தன. பின்னர் இடைக்காலத்தில் தெய்வ வடிவங்கள் மனித உருவங்களைப் போன்று சித்தரிக்கப்பட்ட வழிபாட்டு முறை நடைமுறைக்கு வந்தது. அதர்வண வேதத்தில் பிருத்வி தேவியினைப் பற்றி மட்டும் புகழ்ந்து பாடக்கூடிய முழக்கங்கள் அல்லது மந்திரங்கள் உள்ளன. அதர்வண வேதத்தில் வரிகளில் பிருத்வி தேவி இந்திரனின் மனைவியாக வருணிக்கப்படுள்ளார். வேறு சில புராணங்களின்படி, பூதேவி திருமாலின் மூன்றாவது அவதாரமான வராஹாவின் மனைவியாகவும் கருதப்படுகிறார்.
# பிருத்வி

## பிருத்வி தேவியின் வேறு பெயர்கள்

திரா, திரதி, திரித்ரி, விஸ்தவா, மேதினி, இரத்னகர்பா, இரத்னாவதி ஆகியவை இத்தேவிக்கான வேறு பெயர்களாகும்.
# பிருத்வி

## புத்த மதத்தில்

புத்த மதத்தின் நூல்கள் மற்றும் காட்சி பிரதிநிதித்துவங்களில், கவுதம புத்தரைப் பாதுகாத்த மற்றும் அவரது ஞான வெளிப்பாட்டிற்கு சாட்சியாக பிருத்வி குறிப்பிடப்படுகிறார். தொடக்க கால புத்த மதத்தில் பாலி கேனானில் பிருத்வியின் தோற்றம் பற்றிய குறிப்புகள் காணப்படுகிறது.
# பர்சப்பாரா அரங்கம்

**பர்சப்பரா துடுப்பாட்ட அரங்கம்** (*Barsapara cricket stadium*), அலுவல்முறையாக **டாக்டர். பூபன் ஹசாரிகா துடுப்பாட்ட அரங்கம்** என்றும் சுருக்கமாக **அசாம் துடுப்பாட்டக் கூட்டமைப்பு அரங்கம்** என்றும் அழைக்கப்படுகிறது. இது இந்தியாவின் அசாம், குவாகாத்தி, பார்சபராவில் உள்ள ஒரு துடுப்பாட்ட மைதானமாகும். முழு அரங்கத் திட்டத்தின் விலை மதிப்பு ரூ .2300 கோடியாகும். இதை 10 அக்டோபர் 2017 அன்று அசாம் முதல்வர் சர்பானந்த சோனாவால் திறந்து வைத்தார். பார்சபரா கிரிக்கெட் மைதானம் இந்தியாவின் 49ஆவது பன்னாட்டுத் துடுப்பாட்ட நிகழ்விடமாகும். இங்கு நடைபெற்ற முதல் பன்னாட்டுத் துடுப்பாட்டப் போட்டி இந்தியாவுக்கும் ஆஸ்திரேலியாவுக்கும் இடையே நடந்த இ20ப போட்டியாகும். இது உள்நாட்டு மற்றும் பன்னாட்டுத் துடுப்பாட்டப் போட்டிகளை நடத்துகிறது.  
2010 ஆம் ஆண்டில், அசாம் துடுப்பாட்டக் கூட்டமைப்பானது, மறைந்த டாக்டர். பூபன் ஹசாரிகாவின் நினைவாக அரங்கத்தின் பெயரை மாற்றியது. வடகிழக்கு இந்தியாவின் மிகப்பெரிய விளையாட்டு அரங்கம் பார்சபரா அரங்கமாகும்.
# பதியே தெய்வம்

***பதியே தெய்வம்*** 1957 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். 1955 ஆம் ஆண்டு வெளியான கன்யாதானம் என்ற தெலுங்குப்படத்தின் மொழிமாற்றுத் திரைப்படம் இதுவாகும். பி. விட்டலாச்சாரியா இயக்கத்தில் காந்தாராவ், சௌகார் ஜானகி, சுரபி பாலசரஸ்வதி, வஹீதா ரெஹ்மான், அப்பா துரைசாமி மற்றும் பலர் நடித்த இப்படத்துக்கான வசனங்களை எழுதியவர் கே. தேவநாராயணன்.
# பதியே தெய்வம்

## பாடல்கள்

இத் திரைப்படத்துக்கு இசையமைத்தவர் எம். ரங்காராவ். பாடல்களை இயற்றியவர் கு. சா. கிருஷ்ணமூர்த்தி. ஏ. எம். ராஜா பாடிய 'பெண்ணின் பெருமையே பெருமை', டி. ஏ. மோதி பாடிய 'இன்பம் பொங்குமே', ஜிக்கி பாடிய 'எல்லாம் மோசமடா' ஆகிய பாடல்கள் பிரபலமாகின.
# வார்ப்புரு:Str rightc/doc

## Usage

:
:  
Gives a substring of length <count> characters from the -side end of the string, or, if provided, returns <result if empty> when string is empty.
# வார்ப்புரு:Str rightc/doc

## Usage

### Examples

- <code></code> &rarr;
- <code></code> &rarr;
- <code></code> &rarr;
- <code></code> &rarr;
- <code></code> &rarr;
# வார்ப்புரு:Str rightc/doc

## TemplateData

<templatedata>
{
"description": "Gives the most <count> characters of a string.",
"params": {
"1": {
"label": "String",
"description": "The string to be trimmed",
"type": "string",
"required": true
},
"2": {
"label": "Count",
"description": "The number of characters from the to return",
"type": "number",
"required": true
},
"3": {
"label": "result if empty",
"description": "The result if the string is empty",
"type": "string",
"required": false
}
}
}
</templatedata>
# மருத்துவ உளவியலில் கிழக்கத்திய தத்துவம்

மருத்துவ உளவியலில் கிழக்குத் தத்துவம் என்பது மருத்துவ உளவியலின் நடைமுறையில் கிழக்கு மெய்யியல்களின் செல்வாக்கைக் குறிக்கிறது.
# மருத்துவ உளவியலில் கிழக்கத்திய தத்துவம்

## வரலாற்று மருத்துவ உளவியலாளர்கள்

19 ஆம் நூற்றாண்டு வாக்கில் பண்டைய நூல்கள் மொழிப்பெயர்க்க தொடங்கிய போது, ஐரோப்பிய நாடுகளில் உள்ள சில மருத்துவ உளவியலாளர்கள் கிழக்கத்திய நூல்களால் ஈர்க்கப்பட்டார்கள்.  
- கார்ல் யுங்கு ரிச்சர்ட் வில்ஹெல்மின் *The Secret of the Golden Flower* என்ற ஆங்கில நூலின் ஜெர்மன் மொழிபெயர்ப்புகளைப் படித்தார்.  
- கரேன் கோனி சென் பௌத்தத்தைப் படித்தார்.
- பிரிட்ஸ் பெர்ல்சும் சென் பௌத்தத்தைப் படித்தார்.
# சிறந்த அசல் பாட்டிற்கான அகாதமி விருது

**சிறந்த அசல் பாட்டிற்கான அகாதமி விருது ** அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ்(AMPAS) ஆல் ஒவ்வொரு ஆண்டும் வழங்கப்படும் அகாதமி விருதுகளில் ஒன்றாகும். ஒரு திரைப்படத்திற்காக பிரத்தியேகமாக எழுதப்பட்ட பாட்டிற்காக வழங்கப்படும் விருதாகும்.  
அதிக பரிந்துரைகள் மற்றும் வெற்றிகள்:
- 2 வெற்றிகள்: இசுடீபன் சுவார்ட்சு (5 பரிந்துரைகள்)  
அதிக முறை இவ்விருதினை வென்ற தயாரிப்பளர்கள்
- பாரமவுண்ட் பிக்சர்ஸ்
- 20ஆம் சென்சுரி பாக்ஸ்
- எம்.ஜி.எம்
- வால்ட் டிஸ்னி நிறுவனம் (14 பாட்டுகள்)
# விக்கிப்பீடியா:விக்கித்திட்டம் திரைப்படம்/புதிய கட்டுரைகள்/பட்டியல்

### 02 2021

-
-
-
# விக்கிப்பீடியா:விக்கித்திட்டம் திரைப்படம்/புதிய கட்டுரைகள்/பட்டியல்

### 01 2021

-
-
-
-
-
-
-
-
-
-
# விக்கிப்பீடியா:விக்கித்திட்டம் திரைப்படம்/புதிய கட்டுரைகள்/பட்டியல்

### 31 2021

-
-
# விக்கிப்பீடியா:விக்கித்திட்டம் திரைப்படம்/புதிய கட்டுரைகள்/பட்டியல்

### 27 2021

-
# சிறந்த இசை இயக்கத்திற்கான அகாதமி விருது

**சிறந்த இசை இயக்கத்திற்கான அகாதமி விருது ** அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் ஒவ்வொரு ஆண்டும் வழங்கப்படும் ஆசுக்கர் விருதுகளில் ஒன்றாகும். இவ்விருது ஒரு திரைப்படத்தின் சிறந்த இசை இயக்கத்திற்காக வழங்கப்படுகிறது.
# சிறந்த இசை இயக்கத்திற்கான அகாதமி விருது

## மேலும் பார்க்க

- சிறந்த திரை இயக்கத்திற்கான அகாதமி விருது
# சிறந்த அசல் இசையிற்கான அகாதமி விருது

**சிறந்த அசல் இசையிற்கான அகாதமி விருது ** அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் ஒவ்வொரு ஆண்டும் வழங்கப்படும் ஆசுக்கர் விருதுகளில் ஒன்றாகும். ஒரு திரைப்படத்தின் சிறந்த இசையமைப்பிற்காக வழங்கப்படும் விருதாகும்.  
பல்முறை விருதினை வென்றவர்கள்:
- 2: அலெக்சாண்டர் டெசுபிளாத் (11 பரிந்துரைகள்)
- 1: ஹான்ஸ் சிம்மர் (11 பரிந்துரைகள்)
- 1: இசுடீபன் சுவார்ட்சு (3 பரிந்துரைகள்)
- 1: ஏ. ஆர். ரகுமான் (2 பரிந்துரைகள்)  
பல்முறை பரிந்துரைக்கப்பட்டு விருதினை வெல்லாதவர்கள்:
- ஜேம்ஸ் நியூட்டன் ஹவார்ட் (6)
# சிறந்த அசல் இசையிற்கான அகாதமி விருது

## மேலும் பார்க்க

- சிறந்த அசல் பாட்டிற்கான அகாதமி விருது
- சிறந்த இசையமைப்பாளருக்கான சனி விருதுகள்
# சோஃரோலஜி

சோஃராலஜி என்பது யோகாவை அடிப்படையாகக் கொண்ட ஒரு ஓய்வு நிலைக்கு கொண்டு செல்லும் முறை நுட்பம் ஆகும்.  
ஒரு கொலம்பிய நரம்பியல்-மனநல மருத்துவரான பேராசிரியர் அல்போன்சா கெய்செடோ இந்த முறையை
உருவாக்கியுள்ளார்.  
1960 களில் தனது நோயாளிக்கு அன்றாட வாழ்க்கையில் அதிக அமைதியைக் அனுபவப்படுவதற்காக உதவும் நோக்கத்தில் உருவாக்கினார்.  
1970 ஆம் ஆண்டில், முதல் சர்வதேச சோப்ரோலஜி மாநாட்டில், மனித உணர்வு குறித்த தனது ஆய்வுகளிலிருந்து சோஃப்ரோலஜி பிறந்தது என்று கூறினார்.  
சோஃப்ரோலஜி என்பது தத்துவம் மற்றும் வாழும் முறை என்ற இரண்டையும் உள்ளடக்கியது, இது ஒரு சிகிச்சை மட்டுமல்ல, தனிப்பட்ட வளர்ச்சி மேம்பாட்டு நுட்பமும் கூட.  
"சோஃப்ராலஜி என்பது வாழ கற்றுக்கொள்ளுதல்" என அவர் கூறினார்.  
ஒரு சுவிஸ் சோஃப்ரோலாஜிஸ்டான ரேமண்ட் ஆப்ரேசோல், படகோட்டுதல், குத்துச்சண்டை, சைக்கிள் ஓட்டுதல், வரிப்பந்தாட்டம், குழிப்பந்தாட்டம், நீர்ப் பந்தாட்டம் போன்ற விளையாட்டுகளை விளையாட்டு வீரர்களுக்கு பயிற்சிகளாக அளித்துள்ளார்.  
1967 மற்றும் 2004 க்கு இடையில் அப்ரெசோல் பயிற்சியளித்த விளையாட்டு வீரர்கள் 200 க்கும் மேற்பட்ட ஒலிம்பிக் பதக்கங்களை வென்றனர்.
# மொகாலிபுத்த தீசர்

யின் புதிய ஜேடவனத்தில் கூட்டப்பட்ட மூன்றாம் பௌத்த சங்கக் கூட்டத்தில் அசோகர் மற்றும் மொகாலிபுத்த தீசர்]]
மூலம் ஆசியாவில் பௌத்த சமயத்தை பரப்பியதை காட்டும் வரைபடம்]]
**மொகாலிபுத்த தீசர்** (*Moggaliputtatissa*; கிமு 327&ndash;247), பரத கண்டத்தின் மௌரியப் பேரரசர் அசோகர் காலத்தில் கிமு மூன்றாம் நூற்றாண்டில் வாழ்ந்தவர். இவர் மகத நாட்டின் தலைநகரான பாடலிபுத்திரத்தில் பிறந்த பௌத்த அறிஞரும், பிக்குவும் ஆவார். பேரரசர் அசோகர் சிராவஸ்தியில் கூட்டிய மூன்றாம் பௌத்த சங்கத்திற்கு தலைமை தாங்கியவ்ர். இவர் தேரவாத பௌத்தப் பிரிவில் **விபாஜ்ஜியவாதம்** கொள்கையை நிறுவியவர். இவரது காலத்தில் பௌத்த சமயத்தில் கலந்திருந்த புத்தரின் கொள்கைக்கு முரணான பல தத்துவப் பிரிவுகளை ஒழித்துக்கட்டி, புத்தரின் உண்மையான தத்துவங்களை மட்டும் மக்களிடையே கொண்டு செல்வதற்கு முயற்சிகள் மேற்கொண்டவர்.  
உபகுப்தர் இவரது காலத்தவர் ஆவார். இவர் மூன்றாவது பௌத்த சங்கத்தின் போது திரிபிடகத்தை தொகுப்பதில் பங்காற்றியவர். மேலும் இவர் தேரவாத பௌத்த சமயத்தை இலங்கைக்கு பரப்பதற்கு ஒன்பது குழுக்குளை அனுப்ப உதவியாக இருந்தவர்.'  
மொகாலிபுத்த தீசர் தமது எண்பதாவது வயதில் அசோகரது ஆட்சிக் காலத்தில் காலமானர். இவரது நினைவாக அசோகர் சாஞ்சி தூபியில் பிற அருகதர்களுடன், மொக்காலிபுத்ததிஸ்ஸாவின் உருவத்தை பொறித்தார்.
# பௌத்த அறிஞர்கள் பட்டியல்

**பௌத்த அறிஞர்கள் பட்டியல்** கீழ் கண்டவாறு:  
- புத்தகோசர்
- நாகசேனர்
- உபகுப்தர்
- மொகாலிபுத்த தீசர்
- போதி தருமன்
- நாகார்ஜுனர்
- சாந்திதேவர்
- அசங்கர்
- வசுபந்து
- சாந்தரக்சிதர்
- பத்மசம்பவர்
- அதிசர்
- அனகாரிக தர்மபால
- திக் நியாட் ஹன்
- மகாதர்மரக்சிதர்
- சுவான்சாங்
- பாகியான்
- தலாய் லாமா
- பஞ்சென் லாமா
- அம்பேத்கர்
# சீலா ராஜ்குமார்

**சீலா ராஜ்குமார்** (*Sheela Rajkumar*, பிறப்பு:14 சூன் 1992) ஒரு தமிழ் நடிகை மற்றும் பரதநாட்டிய நடனக் கலைஞர். இவர் 2012 ஆம் ஆண்டில் திரைத்துறைக்கு அறிமுகமானார். பின்னர் திரைப்படங்கள் மற்றும் தொலைக்காட்சித் தொடர்களில் நடித்தார். குறிப்பாக அழகிய தமிழ் மகள் (2017) என்ற ஜீ தமிழ் தொலைக்காட்சித் தொடரில் தனது முன்னணி கதாபாத்திரத்தில் நடித்தார்.
# சீலா ராஜ்குமார்

## ஆரம்ப ஆண்டுகள்

சீலா தமிழ்நாட்டின், ஜெயங்கொண்டம் அருகே உள்ள சவேரியார்பட்டி என்ற சிற்றூரில் பிறந்து வளர்ந்தார். இவர் தன் பள்ளிப்படிப்பை ஜெயங்கொண்டத்தில் உள்ள புனித பாத்திமா உறைவிடப் பள்ளியில் பயின்றார். பள்ளியில் மாறுவேடப்போட்டி, நடனப் போட்டிகளில் கலந்து கொண்டு நடிப்பின் மீது ஆர்வம் கொண்டவராக இருந்தார். திருச்சிராப்பள்ளி கலைக்காவேரி கவின்கலைக் கல்லூரியில் இளங்கலை, முதுகலை என இரண்டிலும் பரதநாட்டியம் பயின்றார். திருச்சிராப்பள்ளியில் நடிப்புப் பயிற்சிப் பட்டறைகளை நடத்த வந்த குழுவைச் சேர்ந்த தம்பிச் சோழனை (ராஜ்குமார்) மணந்தார்.
# சீலா ராஜ்குமார்

## திரைப்பட வரலாறு

சீலாவின் கணவர் வழியாக கூத்துப்பட்டறையின் அறிமுகம் இவருக்கு கிடைத்தது. கூத்துப்பட்டறையில் நாடகங்கள் நடித்தார்.
திரைப்பட இயக்குநர் அறிவழகன் இவரை ஆறாது சினம் படத்தில் அறிமுகப்படுத்தினார். அதன்பிறகு இவர் நடித்த *டூலெட்* படத்தின் வழியாக பிரபலமானார். 2017 ஆம் ஆண்டில், சீலா தனது முதல் தமிழ் தொடரான அழகிய தமிழ் மகள் தொலைக்காட்சி தொடரில் நடித்தார். இத்தொடரில் *புவியரசு* என்பவரின் இணையாக ஜீ தமிழ் தொலைக்காட்சியில் நடித்தார்.
# சீலா ராஜ்குமார்

## திரைப்பட வரலாறு

### தொலைக்காட்சி

| ஆண்டு | தலைப்பு | பங்கு | குறிப்பு |  |
| --- | --- | --- | --- | --- |
| 2017–2019 | *அழகிய தமிழ் மகள்* | பூங்கொடி |  |  |
| 2017 | *லிவின்* | தேன் | வலை தொடர் |  |
| 2020 | *சாக்சி* | சாக்சி | குறும்படம் | } |
# சீலா ராஜ்குமார்

## திரைப்பட வரலாறு

### திரைப்படங்கள்

- *குறிப்பில் எதுவும் குறிப்பிடாதவை எல்லாம் தமிழ் படங்களாகும்.*
| ஆண்டு | படம் | Role | குறிப்புகள் |
| --- | --- | --- | --- |
| 2016 | *ஆறாது சினம்* | மலர் |  |
| 2017 | *டூலெட்* | அமுதா |  |
| *மனுசங்கடா* |  |  |  |
| 2018 | *அசுரவதம்* | கஸ்தூரி |  |
| 2019 | *கும்பளங்கி நைட்ஸ்* | சாத்திரி | மலையாளம் |
| *நம்ம வீட்டு பிள்ளை* | துளசியின் தாய் |  |  |
| 2020 | *திரௌபதி* | திரௌபதி |  |
| 2021 | *மண்டேலா* | தேன்மொழி |  |
| TBA | *மாயத்திரை* | தயாரிப்பில் |  |
# சிறந்த இசை கலவையிற்கான அகாதமி விருது

**சிறந்த இசை கலக்கலிற்கான அகாதமி விருது ** அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் வழங்கப்படும் ஒரு ஆசுக்கர் விருதாகும். சிறந்த திரைப்பட இசை கலவையிற்கு வழங்கப்படுகிறது.
# சிறந்த இசை கலவையிற்கான அகாதமி விருது

## மேலும் பார்க்க

- சிறந்த இசை இயக்கத்திற்கான அகாதமி விருது
# சிறந்த தயாரிப்பிற்கான அகாதமி விருது

**சிறந்த தயாரிப்பிற்கான அகாதமி விருது ** ஒரு திரைப்படத்தின் சிறப்பான கலை இயக்கத்திற்காக வழங்கப்படுகிறது. 85ஆவது அகாதமி விருதுகள் இதன் பெயர் மாற்றப்பட்டது. முன்னர் சிறந்த கலை இயக்கத்திற்கான அகாதமி விருது என்று அழைக்கப்பட்டது. அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் இவ்விருது வழங்கப்படுகின்றது.
# டோனா கங்குலி

**டோனா கங்குலி** ( **Dona Ganguly** ) ஒரு இந்திய ஒடிசி நடனக் கலைஞர் ஆவார். குரு கேளுச்சரண மகோபாத்ராவிடமிருந்து நடனப் பாடங்களை பயிற்சி எடுத்தார். இவர் "தீக்சா மஞ்சரி" என்ற ஒரு நடனக் குழுவினை நிறுவினார். 1997 ஆம் ஆண்டில் இவர் தனது குழந்தை பருவ நண்பரும், இந்திய துடுப்பாட்ட வீரரும் மற்றும் இந்திய துடுப்பாட்ட அணியின் தலைவராக இருந்த சவுரவ் கங்குலியைத் திருமணம் செய்து கொண்டார். சவுரவ் தற்போது இந்திய துடுப்பாட்ட கட்டுப்பாட்டு வாரியத்தின் 39 வது தலைவராகத் தேர்ந்தேடுக்கப்பட்டுள்ளார். இந்த தம்பதியினருக்கு சனா (2001 இல் பிறந்தார்) என்ற மகள் உள்ளார்.
# டோனா கங்குலி

## தனிப்பட்ட வாழ்க்கை

டோனா கங்குலி 1976 ஆகஸ்ட் 22 அன்று கொல்கத்தாவின் பெஹாலாவில் ஒரு வசதியான வணிக குடும்பத்தில் பிறந்தார். இவரது பெற்றோர் சஞ்சீவ் ராய் (தந்தை) மற்றும் சுவப்னா ராய் (தாய்)ஆகியோர். இவர் லோரெட்டோ கான்வென்ட் பள்ளியில் தனது கல்வியினை முடித்தார் . தம்பதியருக்கு சனா கங்குலி என்ற மகள் உள்ளார்.
# டோனா கங்குலி

## தனிப்பட்ட வாழ்க்கை

### தீக்சா மஞ்சரி

டோனா கங்குலிக்கு தீக்சா மஞ்சரி என்ற நடனப் பள்ளி உள்ளது. இந்த நிறுவனத்தை லதா மங்கேஷ்கர் திறந்து வைத்தார். இது 2000க்கும் மேற்பட்ட மாணவர்களின் திறனைக் கொண்டுள்ளது. நடனம் தவிர, இந்த நிறுவனத்தில் யோகா, வரைதல், கராத்தே மற்றும் நீச்சல் போன்ற கலைகள் கற்றுத்தரப்படுகின்றன.  
2012 அக்டோபரில், டோனா கங்குலி ரவீந்திரநாத் தாகூரின் சாப்மோச்சன் என்ற படைப்பைக் கொண்டு நடனமாடினார். அதை இவர் ஒரு ஆடம்பரமான நடன நாடகம் என்று அழைத்தார்.
# டோனா கங்குலி

## நிகழ்ச்சிகள்

இந்தியாவிலும் வெளிநாட்டிலும் உள்ள முக்கிய திருவிழாக்களில் டோனா வெற்றிகரமாக நடன நிகழ்சிகளை நிகழ்த்தயுள்ளார். 1995 சூன் 30 முதல் சூலை 02 வரை நியூயார்க்கில் நடந்த 15 வது வட அமெரிக்க பெங்காலி மாநாட்டில் நடனத்தை நிகழ்த்த இவர் அழைக்கப்பட்டார். அங்கு அவரது நடனம்10,000 பார்வையாளர்களால் பாராட்டப்பட்டது. சான் பிரான்சிஸ்கோவில் நடந்த வட அமெரிக்க பெங்காலி மாநாட்டிலும், 2007இல் டெட்ராய்டில் நடைபெற்ற 27 வது பெங்காலி மாநாட்டிலும் பங்கேற்க இவர் தனது நடன நிகழ்ச்சிகளை நிகழ்த்தியுள்ளார். இவர் ஐக்கிய ராச்சியம் மற்றும் கனடாவில் பல நடன நிகழ்ச்சிகளை வழங்கியுள்ளார்  
2000ஆம் ஆண்டு கோடையில் இலண்டனில் ஓரிரு நிகழ்ச்சியும், அலெக்ஸாண்டர் அரண்மனையின் தொடக்க விழாவிலும் மற்றும் எசுகாட்லாந்தின் ஈஸ்ட்வுட் நாடக அரங்கிலும் தனது நடன நிகழ்ச்சிகளை நிகழ்த்தியுள்ளார். சீனாவில் நடைபெற்ற உலக எக்ஸ்போ 2010இல் கலாச்சார உறவுகளுக்கான இந்திய அமைப்பால் இவர் அனுப்பப்பட்டார். கலாச்சார உறவுகளுக்கான இந்திய அமைப்பால் ஏற்பாடு செய்திருந்த தனது குழுவுடன் சிங்கப்பூர் டாக்கா & ஜெசோர் போன்ற இடங்களில் தனது நடன நிகழ்ச்சிகளை நிகழ்த்தியுள்ளார். எகிப்தின் கெய்ரோ, அலெக்சாண்ட்ரியா, போன்ற இடங்கலில் நடந்த 'இந்தியா பை நைல் திருவிழா'விலும் தனது நடன நிகழ்ச்சிகளை நிகழ்த்தியுள்ளார்.
# வெஸ்ட்வொர்ல்டு (தொலைக்காட்சித் தொடர்)

***வெஸ்ட்வொர்ல்டு *** ஒரு ஐக்கிய அமெரிக்க வடக்கு அறிவியல் புனைவு தொலைக்காட்சித் தொடர் ஆகும். ஜோனதன் நோலன் மற்றும் லீசா ஜாய் ஆல் உருவாக்கப்பட்டது. எச்பிஓ ஆல் தயாரிக்கப்படுகிறது. மைக்கேல் கிரைட்டனால் எழுதி இயக்கப்பட்ட அதே பெயரிலான 1973 திரைப்படத்தினை அடிப்படையாகக் கொண்டு எழுதப்பட்டுள்ளது. இத்தொடரில் ஹோஸ்ட் என்று அழைக்கப்படும் தானியங்கிகள் நிறந்த கேளிக்கைப் பூங்காவில், பணக்கார மனித விருந்தாளிகள் தங்களது அனைத்து ஆசை மற்றும் இன்பங்களை எவ்வித பதிலடியும் இல்லாமல் பூர்த்தி செய்துகொள்கின்றனர்.  
நோலன் மற்றும் ஜாய், ஜே. ஜே. ஏபிரகாம்சு, ஜெர்ரி வெயின்டிரவுப், மற்றும் பிரையன் பர்க் ஆகியோருடன் இணைந்து இத்தொடரினை தயாரித்துள்ளனர். முதல் சீசன் அக்டோபர் 2, 2016 முதல் திசம்பர் 4, 2016 வரை வெளியானது; அதில் 10 எபிசோடுகள் ஒளிபரப்பானது. நவம்பர் 2016 இல் எச்பிஓ மற்றொரு பத்து எபிசோடு சீசனிற்கு புதுப்பித்தது. ஏப்ரல் 22, 2018 முதல் சூன் 24, 2018 வரை இரண்டாம் சீசன் ஒளிபரப்பானது. மார்ச்சு 15, 2020 அன்று மூன்றாம் சீசன் வெளியானது.  
விமர்சகர்களால் பெரிதும் இத்தொடரின் ஒளிப்பதிவு, கதை மற்றும் நடிப்பு பெரிதும் பாராட்டப்பட்டது.